НАРОДНО ЧИТАЛИЩЕ „СТЕФАН КАРАДЖА – 1941 ГОДИНА“

 с. Чернооково, общ. Ген. Тошево, обл. Добрич

 тел.: 0892 201 185

 Д О К Л А Д

 ЗА ДЕЙНОСТТА НА НАРОДНО ЧИТАЛИЩЕ „СТЕФАН КАРАДЖА – 1941 ГОД.“

 ЗА 2019 ГОДИНА

 През 2019 година читалището си постави все по-високи цели, които се стреми да изпълнява във всички области по годишната програма за развитие на читалищната дейност, разработена въз основа на чл.26а, ал.2 от ЗНЧ; Културния календар на читалището приет на заседание на читалищното настоятелство. Същия е приет на Общо отчетно събрание проведено на 17.02.2020 година

 За да се изпълнят тези приоритетни точки от много голямо значение е финансовото обезпечение на читалището.

 ПО РАБОТАТА В БИБЛИОТЕКАТА

 Една от основните дейности на читалището, която е и първа по хронология на възникването й е библиотечната дейност. Библиотеката разполага с 8472 библ.единици. Всяка година библиотеката се абонира за вестници и списания, които са в интерес на нейните посетители.

 ПО КУЛТУРНИЯ КАЛЕНДАР

 Читалищното настоятелство организира всички празници, които се подкрепят с разбиране от местното население чрез своето присъствие. В селото се отпразнуват Бабин ден, Петльов ден, Трифон Зарезан, Баба Марта, Национален празник – Освобождението на България , Осми март, Ден на самодееца, Великден, Събора на селото, Патронен празник на читалището, Ден на детето, Коледа с децата. Всички мероприятия се провеждат на високо ниво и със съответния ритуал за случая.

 Самодейните състави при читалището – Група за автентичен фолклор, Група за стари градски песни и Коледарска група вземат участие в различни културни мероприятия.

 През 2019 година имаме културни изяви както следва:

- Общински фолклорни празници „Цветница“ и „Богородица“

- Фолклорен събор „Славеи пеят в Пчеларово” – с. Пчеларово

- Фолклорен събор „Край язовир Дрян“ - с. Красен

- Х събор на българите-преселници от Северна Добруджа – с. Дъбовик

- Фолклорен празник на хората от третата възраст – гр. Балчик

- Фолклорен фестивал „Като жива вода” гр. Суворово, обл. Варна

- НФФ „Ехо от Северозапада” с. Сухаче, общ. Червен бряг

- Фолклорен фестивал в местността „Канагьола” с. Върбино, общ. Дулово

- НФФ „Беклеме 2019” – гр. Троян

- - Коледен благослов – гр. Ген. Тошево

 Трудното време, в което живеем засяга всички сфери на обществения живот, в това число и читалищната дейност. Нашата задача е да правим всичко възможно за запазване на самобитността на фолклорните традиции, на фолклорното ни богатство.

 Читалището, кметството и клуба на пенсионера работят в синхрон и се представят достойна на всички мероприятия.

 Финансово завършихме годината с разплатени всички задължения.

 Отчета за дейността на читалището за 2019 година е утвърден на общо отчетно събрание на 17.02.2020 годината.